Ettepanek: NÕUKOGU OTSUS, millega muudetakse nõukogu 31. jaanuari 2000. aasta otsust 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe”) /* COM/2012/0201 final - 2012/0098 (NLE) */





SELETUSKIRI 1. ETTEPANEKU KONTEKST · Ettepaneku põhjused ja eesmärgid Rahvusvahelisel tasandil töötab ÜRO Euroopa Majanduskomisjon (UN/ECE) välja ühtlustatud nõudeid, mille eesmärk on kõrvaldada tehnilised tõkked mootorsõidukite kaubanduselt 1958. aasta muudetud kokkuleppe osaliste vahel ning tagada, et neil sõidukitel oleks kõrge ohutus- ja keskkonnakaitsetase. Käesoleva ettepaneku eesmärk on muuta lihtsamaks ja kiiremaks menetlus, mille kohaselt hääletab komisjon liidu nimel UN/ECE eeskirjade üle, et vähendada viivitusi kõnealuste eeskirjade vastuvõtmises UN/ECE raames. See on oluline, sest ELi sõidukite tüübikinnituse süsteemis võetakse praegu üha enam aluseks UN/ECE, mis asendavad ELi õigusakte (vt määrust (EÜ) nr 661/2009 üldise ohutuse kohta[1]). Lisaks võimaldab õigusaktide kiirem vastuvõtmine kiiremini vastata ettevõtjate taotlustele regulatiivmeetmete kohta. Pärast nõukogu otsuse 97/836/EÜ vastuvõtmist muudeti aluslepinguid, eelkõige muudeti aga Euroopa Liidu toimimise lepingu vastuvõtmisega põhjalikult otsustusprotsessi, mida tuleb järgida, kui kehtestatakse Euroopa Liidu seisukoht UN/ECE vastuvõetavate eeskirjade üle hääletamise jaoks ning kui liidu ja rahvusvaheliste organisatsioonide vahel sõlmitakse lepinguid; seetõttu on vaja kõnealuseid otsuseid vastavalt uuele korrale kohandada. Seega on käesoleva ettepaneku eesmärk kohandada nõukogu otsust 2000/125/EÜ vastavalt otsustusprotsessile, mida tuleb Euroopa Liidu toimimise lepingu kohaselt järgida rahvusvaheliste lepingute sõlmimisel. · Üldine taust Liit ühines paralleelse kokkuleppega UN/ECE raames nõukogu 31. jaanuari 2000. aasta otsusega 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe”)[2]. Seda otsust tuleks muuta, et võtta arvesse muudatusi, mis on Euroopa Liidu toimimise lepinguga tehtud otsustusprotsessi, mida tuleb järgida, kui kehtestatakse Euroopa Liidu seisukoht UN/ECE vastuvõetavate eeskirjade üle hääletamise jaoks ning kui sõlmitakse lepinguid liidu ja rahvusvaheliste organisatsioonide vahel. · Ettepaneku valdkonnas kehtivad õigusnormid Liit ühines paralleelse kokkuleppega nõukogu 31. jaanuari 2000. aasta otsusega 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe”)[3]. · Kooskõla Euroopa Liidu muude põhimõtete ja eesmärkidega Ettepanek on kooskõlas Euroopa Liidu toimimise lepingu artikli 217 kohase ühise kaubanduspoliitika eesmärkidega. Liidu osalemine UN/ECE töös aitab arendada ja täiustada sõidukite tehniliste eeskirjade rahvusvahelist ühtlustamist, mis omakorda hõlbustab rahvusvahelist mootorsõidukikaubandust. 1958. aasta kokkuleppel on selle eesmärgi saavutamisele väga suur mõju, kuna tootjad saavad rakendada ühtset tüübikinnitusstandardite kogumit, teades, et nii tunnistavad paljud riigid eri maailmajagudes nende tooted oma riiklikele õigusaktidele vastavaks. Õigusraamistiku rahvusvahelise ühtlustamise abil saab seega kõige tõhusamalt ära hoida kaubandustõkkeid. 2. HUVITATUD ISIKUTEGA TOIMUNUD KONSULTEERIMISE JA MÕJU HINDAMISE TULEMUSED · Konsulteerimine huvitatud isikutega Ettepaneku koostamise ajal konsulteeris Euroopa Komisjon sidusrühmadega mootorsõidukite tehnilises komitees. · Mõju hindamine Käesoleva ettepaneku jaoks mõju hindamist ei tehtud. 3. ETTEPANEKU ÕIGUSLIK KÜLG · Kavandatud meetmete kokkuvõte Käesoleva ettepanekuga muudetakse nõukogu otsust 2000/125/EÜ, et võtta arvesse muudatusi, mis on Euroopa Liidu toimimise lepinguga tehtud otsustusprotsessi, mida tuleb järgida, kui kehtestatakse Euroopa Liidu seisukoht UN/ECE vastuvõetavate eeskirjade üle hääletamise jaoks ning kui sõlmitakse lepinguid liidu ja rahvusvaheliste organisatsioonide vahel. · Õiguslik alus Kuna muudetava nõukogu õigusakti õiguslik alus oli Euroopa Ühenduse asutamislepingu artiklid 95 ja 133 koostoimes artikli 300 lõike 2 esimese lausega ning artikli 300 lõike 3 teise lõiguga, on käesoleva ettepaneku õiguslik alus Euroopa Liidu toimimise lepingu artikli 207 lõige 3 koostoimes artikli 218 lõike 6 punkti a alapunktiga v. · Subsidiaarsuse põhimõte Rahvusvaheliste õigusaktide, nagu UNECE eeskirjade eelnõude poolt hääletamine ja nende ülevõtmine ELi mootorsõidukite tüübikinnitussüsteemi on liidu ainupädevuses. See hoiab ära siseturu killustumise ning lisaks tagab võrdväärsed tervishoiu- ja ohutusnormid kogu ELis. Samuti kaasneb sellega mastaabisääst: tooteid saab valmistada kogu Euroopa ja isegi rahvusvahelise turu jaoks, ilma et neid oleks vaja kohandada igalt liikmesriigilt eraldi siseriikliku tüübikinnituse taotlemiseks. Seepärast on ettepanek kooskõlas subsidiaarsuse põhimõttega. · Proportsionaalsuse põhimõte Ettepanek on kooskõlas proportsionaalsuse põhimõttega, kuna see ei lähe järgmiste eesmärkide saavutamiseks vajalikust kaugemale: tagada nii siseturu nõuetekohane toimimine kui ka avaliku ohutuse ja kaitse kõrge tase. · Õigusakti valik Kavandatud õigusakt: nõukogu otsus. Nõukogu otsust peetakse asjakohaseks, kuna see on kooskõlas ELi toimimise lepingu artikli 218 lõikega 6. 4. MÕJU EELARVELE Ettepanek ei mõjuta ELi eelarvet. 5. MUU TEAVE · Euroopa Majanduspiirkond Kavandatavas õigusaktis ei käsitleta Euroopa Majanduspiirkonnaga seotud küsimust, mistõttu ei tuleks seda kohaldada Euroopa Majanduspiirkonnas. 2012/0098 (NLE) Ettepanek: NÕUKOGU OTSUS, millega muudetakse nõukogu 31. jaanuari 2000. aasta otsust 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe”) EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 3 ja artikli 218 lõike 6 punkti a alapunkti v, võttes arvesse Euroopa Komisjoni ettepanekut, võttes arvesse Euroopa Parlamendi nõusolekut[4], ning arvestades järgmist: (1) Liit ühines paralleelse kokkuleppega UN/ECE raames nõukogu 31. jaanuari 2000. aasta otsusega 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe”)[5]. (2) Euroopa Parlamendi ja nõukogu 5. septembri 2007. aasta direktiiviga 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv)[6], asendati liikmesriikide tüübikinnitussüsteemid liidu tüübikinnitusmenetlusega ning kehtestati kõikidele uutele sõidukitele, nende süsteemidele, osadele ja eraldi seadmestikele haldusnormide ja üldiste tehniliste nõuete ühtlustatud raamistik. Nimetatud direktiiviga inkorporeeriti UN/ECE eeskirjad ELi tüübikinnituse süsteemi kas tüübikinnitusnõuetena või alternatiivina ELi õigusaktidele. Alates direktiivi 2007/46/EÜ vastuvõtmisest on ELi õigusaktide asemel üha sagedamini hakatud ELi tüübikinnituse raames kohaldama UN/ECE eeskirju. (3) Pärast otsuse 97/836/EÜ vastuvõtmist muudeti aluslepinguid, eelkõige muudeti aga Euroopa Liidu toimimise lepingu vastuvõtmisega põhjalikult otsustusprotsessi, mida tuleb järgida, kui sõlmitakse lepinguid liidu ja rahvusvaheliste organisatsioonide vahel; seetõttu on vaja otsust 2000/125/EÜ vastavalt uuele korrale kohandada. (4) ÜROs liidu nimel vastuvõetava seisukoha kehtestamise menetlust tuleks samuti kohandada vastavalt aluslepingus sätestatud menetlusele ja seega on asjakohane järgida Euroopa Liidu toimimise lepingu artikli 218 lõike 9 kohast menetlust. (5) Seepärast tuleks otsust 2000/125/EÜ vastavalt muuta, ON VASTU VÕTNUD KÄESOLEVA OTSUSE: Artikkel 1 Otsust 2000/125/EÜ muudetakse järgmiselt. (1) Artiklit 5 muudetakse järgmiselt: a) lõige 1 asendatakse järgmisega: „1. Liit hääletab üldise tehnilise normi kehtestamise või sellise normi muudatuse projekti poolt, kui liit on otsustanud hääletada tehnilist normi käsitleva paralleelse projekti poolt kooskõlas aluslepingu artikli 218 lõikega 9.”; b) lõige 3 asendatakse järgmisega: „3. Liidu seisukoht, mis käsitleb loetlemist tehniliste normide ettepanekute kokkuvõttes või sellise loetlemise uuesti kinnitamist, samuti kokkuleppeosaliste lahkarvamuste lahendamist, kehtestatakse direktiivi 2007/46/EÜ artikli 39 lõikega 9.”. (2) Artikkel 6 asendatakse järgmisega: „Artikkel 6 1. Liit hääletab paralleelse kokkuleppe muudatusettepaneku poolt juhul, kui muudatusettepanek on heaks kiidetud aluslepingu artikli 218 lõike 6 punkti a alapunktis v sätestatud menetluse kohaselt. Kui seda menetlust ei ole õigeaegselt enne hääletuse toimumist lõpule viidud, hääletab komisjon liidu nimel muudatuse vastu. 2. Otsus väljendada vastuseisu paralleelse kokkuleppe muudatusele tehakse vastavalt direktiivi 2007/46/EÜ artikli 39 lõikes 9 sätestatud korrale.” Artikkel 2 Käesolev otsus jõustub kolmandal päeval pärast selle avaldamist Euroopa Liidu Teatajas. Artikkel 3 Komisjon teatab käesolevast otsusest Ühinenud Rahvaste Organisatsiooni peasekretärile. Brüssel, Nõukogu nimel eesistuja [1] Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009). [2] EÜT L 35, 10.2.2000, lk 12. [3] EÜT L 35, 10.2.2000, lk 12. [4] ELT (…) (seni avaldamata). [5] EÜT L 35, 10.2.2000, lk 12. [6] ELT L 263, 24.2.2011, lk 1.